Johan Ferrier
<s>Johan Henri Eliza Ferrier (Paramaribo, 12. svibnja 1910. – Oegstgeest, 4. siječnja 2010.), surinamski političar koji je igrao značajnu ulogu u periodu kada je Surinam stekao nezavisnost od Nizozemske.</s><s>Ferrier je od 1955. do 1958. godine bio premijer Surinama, a onda je od 1968. do 1975. godine obnašao dužnost posljednjeg generalnog guvernera Surinama te je pod njegovom upravom Surinam stekao nezavisnost i prestao biti krunska kolonija.</s><s>Nakon ostvarivanja nezavisnosti, Ferrier je postao prvi predsjednik Surinama, pozicija na kojoj je ostao do 1980. godine.</s><s>Godine 1999. proglašen je najvažnijim političarem XX. vijeka u Surinamu.</s>

<s>Rođen je 1910. godine u Paramaribu te se školovao za učitelja; u mladosti je sudjelovao i u osnivanju izviđačke udruge u Surinamu.</s><s>Godine 1946., nakon Drugog svjetskog rata, sudjelovao je u osnivanju osnivanju Narodne stranke, iako je Surinam u to doba još uvijek bio kolonija.</s><s>Tada se počinje aktivnije baviti politikom te je do 1948. godine bio član Nacionalnog vijeća.</s><s>Nakon toga odlazi u Amsterdam studirati pedagogiju te 1950. godine stiče doktorat.</s><s>U Surinam se vratio nakon što je postao krunska kolonija te je nastavio školovanje i bavio se pedagoškim radom.</s><s>Godine 1955. ponovo ulazi politiku te postaje premijer i ministar unutrašnjih poslova, obnašajući navedene funkcije sve do 1958. godine.</s><s>Deset godina kasnije imenovan je generalnim guvernerom te je obnašao tu funkciju sve do 25. studenog 1975. godine, kada je Surinam formalno postao nezavisna država, a Ferrier njezin prvi predsjednik.</s><s>Ipak, nakon pet godina na vlasti, državni udar što ga je 1980. godine sproveo Dési Bouterse prisilio je Ferriera na ostavku; naslijedio ga je tadašnji premijer, Henk Chin A Sen, koji je odlikovao Ferriera i njegovu suprugu za njihove zasluge.</s>

<s>Nakon puča, Ferrier je s obitelji otišao u Nizozemsku te se nastanio u Oegstgeestu..</s><s>Tamo je povremeno nastupao na nizozemskoj televiziji, pričajući priče o pauku Anansiju u sklopu dječjeg programa, a 1986. godine izdao je i slikovnicu naslova Het Grote Anansi Boek (sh.</s><s>Velika knjiga o Anansiju), za koju je ilustracije izradila Noni Lichtveld.</s><s>Godine 2005. objavio je memoare naslovljene Posljednji guvener, prvi predsjednik: Stoljeće Johana Ferriera, Surinamca, a preminuo je pet godina kasnije, od srčanog zastoja, u dobi od 99 godina, samo četiri mjeseca prije 100. rođendana.</s><s>Njegovo je tijelo pronađeno 4. siječnja 2010. godine u obiteljskom domu.</s><s>Za života je bio odlikovan vitezom od strane kraljice Beatrix.</s><s>Pokopan je 11. siječnja 2010. godine u Oegstgeestu.</s>

<s>Reference</s>

<s>Vanjske veze</s>

<s>Official website of the Johan Ferrier Fonds 
  Official Parliamentary Biography</s>

<s>Surinamski političari
Premijeri Surinama
Predsjednici Surinama
Izviđači
Pedagozi</s>

